Ouma se verkoolde oorskot buite haar huis in Pta gekryDie verkoolde oorskot van ŉ bejaarde vrou is Woensdag buite haar huis in Mamelodi, Pretoria gevind, het die polisie gesê. Kapt. Johannes Maheso het gesê die bure het die polisie ontbied toe hulle die 88-jarige vrou se liggaam naby haar voordeur buite haar huis sien lê het. Sy het alleen gebly, maar sy het kamers op haar erf uitverhuur. Die vrou se 46-jarige kleinkind word tans deur die polisie ondervra.